# Prosjektbeskrivelse for søknader sendt inn til utlysningen

# “Mer bærekraftig fôr - fra idé til marked”

Prosjektbeskrivelsen kan maksimalt være på 12 sider. Sideformatet skal være A4 med 2 cm marger, 11 pkt. skrift (Arial, Calibri eller Times New Roman) og enkel linjeavstand. For eventuell figurtekst kan skriftstørrelse 9 benyttes.

## Generell informasjon

|  |  |
| --- | --- |
| *Prosjekttittel* |  |
| *Søker* |  |
| *Kort beskrivelse av prosjektet og løsningen som skal utvikles:* | |
| (Maks 10 linjer. Denne skal kunne offentligjøres dersom prosjektet får innvilget støtte) | |

## Del 1 – Innovasjonen og overordnet idé

Her beskrives ideen, samt hvilke utfordringer og behov som løsningen eller teknologien skal løse. Følgende må være beskrevet:

* Overordnet idé, samt konkret beskrivelse av produktet eller løsningen (innovasjonen) som skal kunne realiseres i markedet ved prosjektslutt.
* Hvordan prosjektet er innovativt i forhold til eksisterende løsninger eller løsninger under utvikling, både teknisk og forretningsmessig og i nasjonal og internasjonal sammenheng.
* Hvordan innovasjonen er bedre for miljøet enn det som er tilgjengelig på markedet i dag, både i nasjonal og internasjonal sammenheng. Gitt forventet skala for realisering må søknaden beskrive, sannsynliggjøre og kvantifisere så langt det er praktisk mulig hvordan prosjektet vil bidra til mer bærekraftige innsatsfaktorer til fôr enn dagens alternativer. Når vi skal vurdere bærekraft i søknadene vil vi legge til grunn at prosjektet leverer vesentlig på viktige ambisjoner knyttet til bærekraft, som
  + reduksjon av klimagasser
  + ivaretakelse av sunne økosystemer og biomangfold
  + forebygging og bekjempelse av forurensing
  + overgang til en sirkulær økonomi

## Del 2 - Prosjektaktivitetene

Her beskrives de sentrale FoU-utfordringene, inkludert eventuell piloterings- og demonstrasjonsfase, fram til løsningen er klar for markedsintroduksjon og hvordan samarbeidet mellom prosjektets deltagere skal løse disse. Følgende må være beskrevet:

* Prosjektet som helhet, inkludert overordnede milepæler, mål og delmål.
* De sentrale forskningsutfordringen(e), samt angrepsmåte og metodevalg for å løse disse.
* Prosjektets inndeling i arbeidspakker. Arbeidspakkene skal være konkrete, avgrensede og ha etterprøvbare målsettinger. For hver arbeidspakke skal det beskrives
  + Formål, innhold og mål
  + Arbeidspakkeleder og øvrige deltakere og deres roller i arbeidspakken
  + Milepæler
  + Fremdriftsplan
* Budsjett spesifisert per partner og fordelt på arbeidspakker, kostnadssted og år skal **legges ved** prosjektbeskrivelsen. Budsjettmal i Excel skal benyttes. Timepris benyttet i budsjettene skal være beregnet i henhold til Forskningsrådets/Innovasjon Norges regler. Alle kostnader til materiell eller investeringer skal spesifiseres.

## Del 3 – Verdiskapnings- og markedspotensial

Her beskrives markedet og verdikjeden som innovasjonen planlegges realisert i. Det skal også beskrives hvordan innovasjonen skal gi verdiskaping, hvor stort potensialet for verdiskaping antas å være. Følgende må være beskrevet:

* Ressursgrunnlaget (for eksempel råvarer og energi), herunder praktisk tilgjengelighet, for eksempel logistikk og eventuelle sesongvariasjoner og regulatoriske forhold som kan ha betydning for realiseringen av innovasjonen i ønsket skala
* Hvem er din kunde og hvem er sluttkunden. Hva er deres behov?
* Tidslinje/milepæler og anslag for kapitalbehovet ved realiseringen av innovasjonen i ønsket skala og hvordan denne realiseringen planlegges finansiert.
* Hvor stort er markedet for innovasjonen, og hvorfor skal markedet være villig til å betale for løsningen som utvikles i dette prosjektet?
* Hvilke fortrinn forventes innovasjonen som skal utvikles å ha over eksisterende/konkurrerende produkter/løsninger i dette markedet? Miljømessige, kvalitetsmessige, økonomiske (CAPEX/OPEX), evt. annet.
* Beskriv konkurranseforholdene. Hvem er konkurrentene?
* Verdiskapingspotensialet for hver av prosjektdeltakerne (eksempelvis ny omsetning, bedret lønnsomhet, økt produktivitet, sysselsettingseffekt etc.), gitt at innovasjonen blir realisert
* Hvilken betydning kan prosjektets resultater ha utover enkeltprosjektet? Dette kan være både for bedriftspartnerne, andre deler av næringslivet, brukere/kunder, FoU-miljøers kompetanseutvikling eller for samfunnet for øvrig.
* IPR-strategi; herunder eksisterende patentbeskyttelse (“background”), eventuell avhengighet av tredjeparts rettigheter (“freedom to operate”) og grunnlaget for nye patentsøknader knyttet til løsningen som utvikles. Det skal herunder angis hvilken prosjektpartner slike rettigheter er knyttet til eller skal knyttes til.

## Del 4 - Gjennomføringsevne

Her beskrives faktorer som er sentrale i vurdering av sannsynlighet for at prosjektet gjennomføres i henhold til plan og resulterer i en innovasjon som kan realiseres i markedet. Følgende må være beskrevet:

* Hvilken rolle prosjektets partnere har i den relevante verdikjeden og skal ha i dette prosjektet, samt hvordan sluttbruker(e) av innovasjonen skal involveres i utviklingsløpet og fram til markedsintroduksjon. Legg vekt på hvilke vurderinger dere har gjort når det gjelder sammensetningen av konsortiet og hvordan konsortiet ivaretar helheten, både teknisk, økonomisk og kompetansemessig.
* Risiko og utfordringer for prosjektet, og hvordan disse planlegges møtt. Disse kan f.eks. være:
  + Ressursgrunnlaget
  + Tekniske
  + Markedsmessige
  + Konkurranse og IPR
  + Organisatoriske
  + Politiske eller regulatoriske
  + Finansielle